laion/Wikipedia-Exotic huggingface dataset:
রায়ান হ্যারিস

রায়ান জেমস হ্যারিস (ইংরেজি: Ryan James Harris; জন্ম: ১১ অক্টোবর, ১৯৭৯) নিউ সাউথ ওয়লসের সিডনিতে জন্মগ্রহণকারী সাবেক অস্ট্রেলীয় ক্রিকেটার। ডানহাতি ফাস্ট বোলার হিসেবে অস্ট্রেলিয়া জাতীয় ক্রিকেট দলে খেলেছেন তিনি। তাকে অস্ট্রেলিয়ার সর্বাপেক্ষা প্রতিশ্রুতিশীল ফাস্ট বোলার হিসেবে গণ্য করা হয়েছিল। ২০০৮ সালে সাসেক্স কাউন্টি ক্রিকেট ক্লাবে খেলেন। জুন, ২০০৯ সালে তিনি সারে দলের সাথে স্বল্প মেয়াদে চুক্তিতে আবদ্ধ হন। ২০১০ সালে ইয়র্কশায়ারের হয়ে ঘরোয়া ক্রিকেট খেলেন। দক্ষিণ আফ্রিকার বিপক্ষে একদিনের আন্তর্জাতিকের মাধ্যমে আন্তর্জাতিক ক্রিকেটাঙ্গনে অভিষিক্ত হন হ্যারিস। ১৮ জুন, ২০০৯ তারিখে হোবার্টের বেলেরিভ ওভালে অনুষ্ঠিত খেলায় নিল ম্যাকেঞ্জি’র উইকেট নেন যাতে তার বোলিং বিশ্লেষণ ছিল ১/৫৪। এরপর প্রায় এক বছর তিনি নির্বাচকদের দৃষ্টি আকর্ষণ করতে পারেননি। ২৬ জুন, ২০১০ তারিখে পাকিস্তানের বিরুদ্ধে অনুষ্ঠিত তৃতীয় ওডিআই’য়ে অংশ নেন। পিঠের আঘাতে অসুস্থ পিটার সিডলের ঘাটতি মোকাবেলা করতেই অ্যাডিলেইড ওভালে খেলতে নামেন হ্যারিস। ব্যাটিংয়ের প্রয়োজন না পড়লেও ডগ বলিঙ্গারের সাথে বোলিং উদ্বোধন করেন ও ৪৩ রানে ৫ উইকেট নেন। উইকেটের তালিকায় কামরান আকমল ও শহীদ আফ্রিদি ছিল। এ খেলায় তিনি ম্যান অব দ্য ম্যাচের পুরস্কার লাভ করেন। পাশাপাশি পরবর্তী দুই খেলায় অংশগ্রহণের সুযোগ পান। পরের খেলায় তিনি ১৯ রানে ৫ উইকেট পান যা ধারাবাহিকভাবে দ্বিতীয় পাঁচ উইকেট শিকার। ধারাবাহিক তিনবার পাঁচ উইকেট শিকারের তালিকায় শীর্ষস্থানে রয়েছেন ওয়াকার ইউনুস। মার্চ, ২০১৪ সালে হাঁটুতে অস্ত্রোপাচারের জন্য ছয়মাস ক্রিকেট থেকে দূরে থাকবেন বলে ঘোষণা দেন। ৩১ মার্চ, ২০১৫ তারিখে অ্যাশেজ সিরিজের জন্য ক্রিকেট অস্ট্রেলিয়া তাকেসহ ১৭-সদস্যের তালিকা প্রকাশ করে। কিন্তু রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার ৩দিন পূর্বে আকস্মিকভাবে আন্তর্জাতিক ক্রিকেট থেকে অবসরের ঘোষণা দেন। তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়। Ronay, Barney (১৯ জুলাই ২০১৩)। "The Ashes 2013: Ryan 'Rhino' Harris gives Australia first blood"। The Guardian। সংগ্রহের তারিখ ১৬ ডিসেম্বর ২০১৩।  "Cricinfo profile"। Content.cricinfo.com। সংগ্রহের তারিখ ২০১৩-০৮-০৯।  "Surrey sign Ryan Harris"। ২৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৩।  [১] "Ryan Harris"। Cricinfo। সংগ্রহের তারিখ ১ ফেব্রুয়ারি ২০১০।  "Scorecard: 3rd ODI: Australia v Pakistan at Adelaide, 26 January 2010"। Cricinfo। সংগ্রহের তারিখ ১ ফেব্রুয়ারি ২০১০।  "Scorecard: 4th ODI: Australia v Pakistan at Perth, 29 January 2010"। Cricinfo। সংগ্রহের তারিখ ১ ফেব্রুয়ারি ২০১০।  "Australia's Ryan Harris out for six months after knee surgery"। BBC Sport। British Broadcasting Corporation। ১২ মার্চ ২০১৪। সংগ্রহের তারিখ ১২ মার্চ ২০১৪।  "Ashes 2015: Australia announce squad to tour England"। BBC Sport। ৩১ মার্চ ২০১৫। সংগ্রহের তারিখ ৩১ মার্চ ২০১৫।  "Ashes 2015: Ryan Harris out of Australia's tour with knee injury, retires from Test cricket"। ABC News। ৪ জুলাই ২০১৫। সংগ্রহের তারিখ ৪ জুলাই ২০১৫।  "Injury forces Ryan Harris to retire"। ESPN Cricinfo। ৪ জুলাই ২০১৫। সংগ্রহের তারিখ ৪ জুলাই ২০১৫।  অস্ট্রেলিয়া জাতীয় ক্রিকেট দল ২০১৫ অ্যাশেজ সিরিজ পিটার সিডল ক্রিকেট প্রবেশদ্বার ক্রিকেটআর্কাইভে রায়ান হ্যারিস (সদস্যতা প্রয়োজনীয়) (ইংরেজি) ইএসপিএনক্রিকইনফোতে রায়ান হ্যারিস (ইংরেজি)
বনভূমি

বনভূমি (ইংরেজি: Woodland) হল কম ঘনত্বের বন যা প্রচুর সূর্যালোক আর সীমিত ছায়া নিয়ে উন্মুক্ত আবাস গঠন করে। কাষ্ঠভূমি এমনকি ঘাসসহ গুল্ম ও বিরুৎজাতীয় উদ্ভিদের বনতল বা আন্ডারস্টোরিকে আশ্রয় দিতে সক্ষম। শুষ্ক অবস্থায় অথবা প্রাইমারি কিংবা সেকেন্ডারি ক্রমাগমণের প্রাথমিক পর্যায়ে কাষ্ঠভূমি গুল্মভূমির ক্রান্তিকাল অতিক্রম করতে পারে। বনের সাথে কাষ্ঠভূমির পার্থক্য এই, বনের ক্ষেত্রে বৃক্ষের ঘনত্ব এবং আয়তন বেশি হয় এবং ঠাস বুনটের চাঁদোয়া থাকে যা বিস্তৃত এবং প্রায় অবিচ্ছিন্ন ছায়া প্রদান করে। বনের চেয়ে কাষ্ঠভূমির উচ্চতা কম হয়। কাষ্ঠভূমিগুলোর বনতল তাদের মাটির বৈশিষ্ট্যের সাথে সাথে পরিবর্তীত হয়; যেমন, কোনোটির ক্ষেত্রে গুল্মপূর্ণ আবার কোনোটির ক্ষেত্রে উন্মুক্ত ও ঘাসপ্রাচুর্যের বনতল দেখা যায়। সংরক্ষণবিদরা কাষ্ঠভূমি সংরক্ষণের জন্য কঠোর পরিশ্রম করেছেন। উদাহরণস্বরূপ বলা যায়, উত্তরপশ্চিম ইন্ডিয়ানার কাষ্ঠভূমিগুলোকে, ইন্ডিয়ানার বালিয়াড়িগুলোর অংশ হিসেবে অক্ষুণ্ণ রাখা হয়েছে। ব্রিটিশ কাষ্ঠভূমি ব্যবস্থাপনার ক্ষেত্রে উডল্যান্ড বলতে বৃক্ষ দ্বারা আবৃত (ঘন হলেও) যেকোনো ক্ষুদ্র অঞ্চলকে বুঝানো হয়। ব্রিটিশ দ্বীপপুঞ্জে বন বলতে শুধুমাত্র ব্যাপক জায়গাজুড়ে বিস্তৃত অঞ্চল (ঘনত্বনির্বিশেষে) এবং রাজকীয় বনকে (এগুলো বৃক্ষপূর্ণ না-ও হতে পারে) বুঝায়। প্রাচীণ উডল্যান্ড শব্দটি ব্রিটিশ প্রকৃতি সংরক্ষণের ক্ষেত্রে যেকোনো বৃক্ষপূর্ণ ভূমিকে বুঝায় যা দীর্ঘ সময় ধরে বিদ্যমান ছিল (এটি আমেরিকান শব্দগুচ্ছ ওল্ড গ্রোথ বন’র সমার্থক)। উডলট একটি সম্বন্ধযুক্ত আমেরিকান শব্দ যা জ্বালানির জন্য ব্যবহৃত বৃক্ষের স্ট্যান্ডকে বুঝায়। প্রায়োগিকভাবে উডলটগুলোর রয়েছে ঠাস বুনটের চাঁদোয়া, কিন্তু তারা এতোই ছোটো আকারের যে, কিনার থেকে অনুপ্রবেশকৃত আলো পরিবেশগতভাবে একে বনের চেয়ে কাষ্ঠভূমির সাথে সম্পর্কিত করে বেশি। আলেকজান্ডার ওয়াটসন, সাইমন জুড, জেমস ওয়াটসন, আনা ল্যাম এবং ডেভিড ম্যাকেঞ্জি (২০০৮),'The extraordinary nature of The Great Western Woodlands' ওয়েব্যাক মেশিনে আর্কাইভকৃত ২ অক্টোবর ২০০৯ তারিখে, পৃষ্ঠা ৪। স্মিথ এস., এবং মার্ক এস. (২০০৬), 'Alice Gray, Dorothy Buell, and Naomi Svihla: Preservationists of Ogden Dunes' ওয়েব্যাক মেশিনে আর্কাইভকৃত ১৩ সেপ্টেম্বর ২০১২ তারিখে, 'The South Shore Journal' ভলিউম ১। স্মিথ এস., এবং মার্ক এস. (২০০৯), 'The Historical Roots of the Nature Conservancy in the Northwest Indiana/Chicagoland Region: From Science to Preservation' ওয়েব্যাক মেশিনে আর্কাইভকৃত ১ জানুয়ারি ২০১৬ তারিখে, The South Shore Journal, ভলিউম ৩। স্মিথ এস., এবং মার্ক এস. (২০০৭), 'The cultural impact of a museum in a small community: The Hour Glass of Ogden Dunes ওয়েব্যাক মেশিনে আর্কাইভকৃত ৩০ নভেম্বর ২০১২ তারিখে', The South Shore Journal, ভলিউম ২। যুক্তরাজ্য কাষ্ঠভূমি ট্রাস্ট উডল্যান্ড বন্ড ওয়েব্যাক মেশিনে আর্কাইভকৃত ৬ আগস্ট ২০১৩ তারিখে
চেং পু সাই

চেং পু সাই (সরলীকৃত চীনা: 张保仔; ঐতিহ্যবাহী চীনা: 張保仔; পিনয়িন: Zhāng Bǎozǎi; জন্ম: ১৭৮৩ - ১৮২২) ছিলেন ১৯-শতকের একজন হংকং ভিত্তিক চীনা জলদস্যু। তিনি চেং পু/চেং পাও/জেং বাও নামেও পরিচিত। চেং পু সাই অর্থ হল, চেং পু দ্য কিড। হংকং-এর কিছু কিছু জায়গা চেং পু সাই-এর সাথে সম্পর্কিত যেমন, চেং পু সাই গুহাঃ এটি চাং চাউ দ্বীপে অবস্থিত। কথিত রয়েছে চেং পু সাই তার লুট করা সমস্ত ধন-রত্ন এই গুহায় লুকিয়ে রাখতেন। চেং পু সাই দেবী টিন হাউ-এর জন্য কয়েকটি মন্দির নির্মাণ করেন। চেং পু সাই-এর পিতা ছিলেন একজন জেলে যিনি জিনহাই, জিয়াংম্যানে বসবাস করতেন। তার বয়স যখন ১৫ বছর তখন জলদস্যু চেং প্রথম ও তার স্ত্রী চিং শী তাকে অপহরণ করেন। তিনি অপহরণকারীদের পালিত পুত্র হিসেবে লালিত-পালিত হতে থাকেন। এরপর চেং পু তার পালিত পিতা-মাতার পেশা জলদস্যুতাকেই তার নিজের পেশা হিসেবে গ্রহণ করে। চেং পু সাই কুইং রজবংশের সময় গুয়াংডংর উপকূলবর্তী এলাকাতে সক্রিয় ছিলেন। এটি বলা হয়ে থাকে যে, তার অনুসারীর সংখ্যা ছিল ৫০,০০০+ এবং তার বহরে ৬০০টি দ্রুতগামী জাহাজ ছিল। জলদস্যুতায় তার অন্যতম সহযোগী ছিলেন চাই কিয়ান। এরপর চাই কিয়ানকে কুইং সরকার হত্যা করে ও চেং পু সাইকে আত্মসমর্পণের সিদ্ধান্ত নিতে বাধ্য করা হয়। শর্ত সাপেক্ষে চেং পু সাই চীন সরকারের কাছে আত্মসমর্পণ করেন ও কুইং ইমপেরিয়াল নেভির ক্যাপ্টেন মনোনীত হন। তিনি তার জীবনের বাকী সময় অন্য জলদস্যুদের সাথে যুদ্ধ করে ও সরকারকে সহয়তা করে কাটিয়েছেন। ১৯৭৩ সালের হংকং অ্যাকশন চলচ্চিত্র দ্য পাইরেট (দ্য হাই দাও) -এর প্রধান চরিত্র ছিল চেং পু সাই। ১৯৮৩ সালের হংকং অ্যাকশন চলচ্চিত্র প্রোজেক্ট অ্য -এর একটি চরিত্র চেং পু সাইকে নিয়ে। পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড চলচ্চিত্রটির জলদস্যু সাও ফেং চরিত্রটি চেং পু সাই -এর অনুকরণে সৃষ্টি। হংকং -এ অ্যামাজিং রেস ১৭ দল লেগ ১০ এপিসোড ১০ চলার সময় গুহাটি ভ্রমণ করেছিলেন। জাপানি কার্টুন সিরিজ ওয়ান পিস -এর স্ক্রেচম্যান অ্যাপু চরিত্রটি চেং পু সাই -এর অনুকরনে তৈরি। Dian H. Murray 1987, p.64. 〈乙〉《靖海氛記》原文標點及箋註 Da hai dao at the Internet Movie Database. Murray, Dian H. (১৯৮৭)। Pirates of the South China Coast, 1790-1810। Stanford University Press। আইএসবিএন 0-8047-1376-6।  Cheung Po Tsai Cave at discoverhongkong.com[স্থায়ীভাবে অকার্যকর সংযোগ] Pictures of the cave
ম্যারি রিড

ম্যারি রিড (মৃত্যু ১৭২১) ছিলেন একজন নারী ইংরেজ জলদস্যু। তিনি ও অ্যানি বনি সবসময়ের জন্য ইতিহাসের সবচেয়ে বিখ্যাত দুজন মহিলা জলদস্যু। ১৮-শতকের প্রথমদিকে তিনি ও অ্যানি বনিই ছিলেন মহিলা জলদস্যু যারা পরবর্তীতে জলদস্যুতা পেশার জন্য খ্যাতি অর্জন করেন। সে সময়কে বলা হত জলদস্যুতার স্বর্ণযুগ। ম্যারি রিড ১৭-শতকে এক ক্যাপ্টেনের বিধবা স্ত্রীর গর্ভে অবৈধভাবে ইংল্যান্ডে জন্মগ্রহণ করেন। ঐতিহাসিকদের মাঝে তার জন্ম তারিখ নিয়ে বিতর্ক রয়েছে। তবে ধারণা করা হয় তিনি ১৬৭০-১৬৯৮ এর মাঝামাঝি সময়ে জন্মগ্রহণ করেন। তার জীবনীর তথ্য মূলত জলদস্যু ইতিহাসবিদ চার্লস জনসন-এর অ্য জেনারেল হিস্টোরি অফ দ্য পাইরেট বই থেকে পাওয়া। চার্লস জনসনের তথ্যই মূলত অনেকে বিশ্বাস করেন কিন্তু কিছু কিছু ইতিহাসবিদ চার্লস জনসনের তথ্যকে ভুল বলে মনে করেন। রিডের মা তার অবৈধ সন্তান ধারনকে লোকজনের কাছ থেকে লুকানোর জন্য রিডের জন্মের পর তাকে ছেলেদের পোশাক পরিধান করাত। ছেলেদের পোশাক পরিধান করেই রিড কিশোর বয়সে একটি জাহাজে কাজ পায়। পরবর্তীতে রিড ব্রিটিশ মিলিটারিতে যোগদান করে। ফরাসিদের সাথে যুদ্ধের জন্য ব্রিটিশ মিলিটারি ও ডাচরা একত্রিত হয়েছিল। রিড ছেলেদের মতই যুদ্ধে নৈপুন্য প্রদর্শন করেছিল কিন্তু তিনি সেসময় একজন ফ্লেমিশ সৈনের প্রেমে পরেন। তারা যখন বিয়ে করেন তখন রিড তার মিলিটারি কমিশন ও উপহার সামগ্রীকে নেদারল্যান্ডের একটি সরাইখানায় সুবিধা অর্জনের জন্য ব্যবহার করতেন। তার স্বামী অকালে মৃত্যুবরণ করার পর রিড পুনরায় পুরোষদের পোশাক পরিধান করা শুরু করেন এবং হল্যান্ডে মিলিটারি সেবা দিতে শুরু করেন। কোন স্থানেই শান্তি খুজে না পেয়ে তিনি অবশেষে একটি জাহাজের মাধ্যমে ওয়েস্ট ইন্ডিজের উদ্দেশ্যে যাত্রা শুরু করে। মিচেলা পিয়াজা লিখিত ইতালির উপন্যাস ম্যারি রিড ডি গাইরা ই মারে (Correggio, Butterfly 2012, আইএসবিএন ৯৭৮-৮৮-৯৭৮১০-০৬-৩) জেমস এল নেলসন- এর উপন্যাস "দ্য অনলি লাইফ দ্যাট ম্যাটারড: দ্য সর্ট এন্ড ম্যারি লাইভস অফ অ্যানি বনি, ম্যারি রিড এন্ড কালিকো জ্যাক র‌্যাকাম" আর্জেনটিনার লেখক জর্জ লুই বারগাসে লিখিত আরেকজন নারী জলদস্যু দ্য উইডু শীং -এর ছোট গল্পে ম্যারি রিডের উল্লেখ রয়েছে। অ্যাডম এন্ড এন্টস ব্যান্ড তাদের ১৯৮১ সালের অ্যালবাম প্রিন্স চার্মিং -এর একটি গান ফাইভ গানস ওয়েস্ট -এ ম্যারি রিডের উল্লেখ রয়েছে। অ্যাসাসিন'স ক্রিড : ব্ল্যাক ফ্লাগ গেইমের একটি চরিত্র । "Mary Read"। Wikipedia (ইংরেজি ভাষায়)। ২০১৯-১২-০১।  Cordingly, David (২০০৭)। Seafaring women: adventures of pirate queens, female stowaways, and sailors' wives (English ভাষায়)। New York: Random House Trade Paperbacks। আইএসবিএন 978-0-375-75872-0। ওসিএলসি 140617965। উদ্ধৃতি শৈলী রক্ষণাবেক্ষণ: অচেনা ভাষা (link) "Mary Read Biography - The Republic of Pirates"। www.republicofpirates.net। ২০২০-০১-০৪ তারিখে মূল থেকে আর্কাইভ করা। সংগ্রহের তারিখ ২০১৯-১২-১৭।  জলদস্যুতা প্রবেশদ্বার উইকিমিডিয়া কমন্সে ম্যারি রিড সংক্রান্ত মিডিয়া রয়েছে। https://web.archive.org/web/20130629024358/http://www.readmaryread.com/ General History of the Pyrates Mary Read article at woa.tv
অস্কার রুগেরি

এই নিবন্ধের শিরোনামের সাথে মিল আছে এমন নিবন্ধের জন্য অস্কার (দ্ব্যর্থতা নিরসন) দেখুন। অস্কার অ্যালফ্রেদো রুগেরি (জন্ম ২৬ জানুয়ারি ১৯৬২) একজন প্রাক্তন আর্জেন্টিনীয় পেশাদার ফুটবলার। তিনি “এল ক্যাবেজন” (El Cabezón) নামে পরিচিত ছিলেন। তাকে আর্জেন্টিনার অন্যতম সফল রক্ষণভাগের খেলোয়াড় মনে করা হয়। "Oscar Alfredo Ruggeri - International Appearances"। Rec.Sport.Soccer Statistics Foundation।  sports Illustrated on Ruggeri আর্কাইভইজে আর্কাইভকৃত ২৪ ফেব্রুয়ারি ২০১২ তারিখে (স্পেনীয়) Ruggeri's Player statistics (স্পেনীয়) Managerial statistics in the Argentine Primera (স্পেনীয়) Futbol Factory profile (Archived)
আসতেকা স্টেডিয়াম

আসতেকা স্টেডিয়াম (স্থানীয়ভাবে এস্তাদিও আসতেকা (স্পেনীয় উচ্চারণ: [esˈtaðjo aθˈteka]) নামে পরিচিত) মেক্সিকোর রাজধানী মেক্সিকো সিটিতে অবস্থিত একটি স্টেডিয়াম। মেক্সিকো জাতীয় ফুটবল দল এবং ক্লাব আমেরিকার হোম স্টেডিয়াম। এই স্টেডিয়ামটি ১৯৬৮ গ্রীষ্মকালীন অলিম্পিকের ফুটবল ভেন্যু ছিল। এটি বিশ্বের একমাত্র স্টেডিয়াম যেখানে দুইটি ফিফা বিশ্বকাপের ফাইনাল অনুষ্ঠিত হয়েছে। ১৯৭০ বিশ্বকাপের ফাইনালে, ব্রাজিল ইতালিকে ৪–১ গোলে এবং ১৯৮৬ বিশ্বকাপের ফাইনালে, আর্জেন্টিনা জার্মানিকে ৩–২ গোলের ব্যবধানে পরাজিত করে। ১৯৮৬ বিশ্বকাপের আর্জেন্টিনা এবং ইংল্যান্ডের মধ্যকার কোয়ার্টার-ফাইনালের খেলাটিও এই স্টেডিয়ামে অনুষ্ঠিত হয়, যে খেলায় দিয়েগো মারাদোনা জোড়া গোল করেন, যার প্রথমটি তার “হ্যান্ড অফ গড” খ্যাত গোল এবং দ্বিতীয়টি শতাব্দীর সেরা গোল হিসেবে নির্বাচিত।এই স্টেডিয়ামে “শতাব্দীর সেরা সেরা খেলা” হিসেবে খ্যাত ১৯৭০ বিশ্বকাপের সেমি-ফাইনালের ইতালি এবং পশ্চিম জার্মানির মধ্যকার খেলাটিও অনুষ্ঠিত হয়, যেখানে ইতালি অতিরিক্ত সময়ের পর ৪–৩ গোলের ব্যবধানে জয় লাভ করে। ১,০৫,০০০ ধারণ ক্ষমতাসম্পন্ন এই স্টেডিয়াম আমেরিকান মহাদেশের তৃতীয় বৃহত্তম স্টেডিয়াম এবং বিশ্বের পঞ্চম বৃহত্তম স্টেডিয়াম এবং বিশ্বের ফুটবল স্টেডিয়ামগুলোর মধ্যে এটি বৃহত্তম। "2026 FIFA World Cup Bid Book" (PDF)। পৃষ্ঠা 161। সংগ্রহের তারিখ ৫ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "El Monumental le gana a la Bombonera como estadio más emblemático"। ১২ এপ্রিল ২০১৩। ২৭ জুন ২০১৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "StadiumDB: Estadio Azteca"। সংগ্রহের তারিখ ৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://sportsfieldmanagementonline.com/2019/08/05/the-nfl-in-mexico-city-last-year-will-not-be-repeated/10619/ "Historia #5"। stadiumdb.com। ২৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (PDF) 1968 Summer Olympics official report ওয়েব্যাক মেশিনে আর্কাইভকৃত ১৮ নভেম্বর ২০০৮ তারিখে। Volume 2. Part 1. p. 78–9। সংগৃহীত ২২ জুলাই ২০১৩ "Mexico's historical stadium"। ফিফা। ২০ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৩।
কুমারখালী

কুমারখালী বাংলাদেশের দক্ষিণ-পশ্চিমাঞ্চলের খুলনা বিভাগের কুষ্টিয়া জেলার একটি শহর। কুমারখালী কুষ্টিয়া অঞ্চলের মধ্যে অপেক্ষাকৃত প্রাচীন জনপদ। পদ্ম গর্ভ থেকে এই অঞ্চলের উদ্ভব হয়েছে বলে ধারণা প্রচলিত আছে। কুমারখালীর বিস্তীর্ণ এলাকা যে একসময় নদী গর্ভে ছিল তার প্রমাণ মেলে ‘চড়াইকোল’যুক্ত গ্রামনাম এবং কোল ও বিলের আধিক্য থেকে। কথিত আছে, নবাব মুর্শিদকুলি খাঁ রাজস্ব সংগ্রহের জন্য কমরকুলি খাঁ-কে এই অঞ্চলের কালেক্টর নিযুক্ত করেন। তাঁর নামানুসারেই এই অঞ্চলের নাম হয় ‘কমরখালী’, যার অপভ্রষ্ট-রূপ বর্তমান ‘কুমারখালী’। কুমার নদীর খাল থেকে ‘কুমারখালী’ নামের উৎপত্তি এই ধারণাও কেউ কেউ পোষণ করেন। প্রশাসনিক কাঠামো পরিবর্তনের কারণে কুমারখালীর অবস্থান ও মর্যাদা বারবার পরিবর্তিত হয়েছে। থানা থেকে মহকুমায় উন্নীত হয়ে কুমারখালীকে আবারও থানায় পরিনত হতে হয়। ইংরেজ শাসনের পূর্বে কুমারখালী অঞ্চল ফরিদপুর ও যশোরের অন্তর্ভূক্ত ছিল। পরবর্তীকালে থানা কিংবা মহকুমা হিসেবে কুমারখালী যথাক্রমে রাজশাহী, পাবনা, নদীয়া ও সবশেষে কুষ্টিয়া জেলার অন্তর্ভূক্ত হয়। ১৮৫৭ সালে পাবনা জেলার অধীনে কুমারখালী, খোকসা, পাংশা ও বালিয়াকান্দী থানা নিয়ে কুমারখালী মহকুমার জন্ম। কিন্তু ১৮৭১ সালে নদীয়া জেলার কুষ্টিয়া মহকুমার সামিল হয়ে কুমারখালী মহকুমার মর্যাদা হারিয়ে পুনরায় থানায় পরিনত হয়। কুমারখালী থানার সদর দফতর ছিল পার্শ্ববর্তী ভালুকা গ্রামে। কুমারখালী এক সময নাটোর-রাজ্যের অধীনে ছিল। পরে জোড়াসাঁকোর ঠাকুর-জমিদারির অন্তর্ভূক্ত হয়। কুমারখালী অঞ্চলে রাণী ভবানী ও তাঁর উত্তরপুরুষদের নির্মিত মঠ-মন্দির এবং জনহিতকর কর্মের কিছু নিদর্শন এখনো আছে। কুমারখালীতে ০১টি সরকারি কলেজ রয়েছে। কুমারখালী সরকারি কলেজ কাঙাল হরিনাথ স্মৃতি জাদুঘর "NGA GeoNames Database"। National Geospatial-Intelligence Agency। সংগ্রহের তারিখ ২০২১-০৫-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ওয়ার্ড ভিত্তিক আয়তন"। বাংলাদেশ জাতীয় তথ্য বাতায়ন-কুষ্টিয়া জেলা। সংগ্রহের তারিখ ২০২৪-০৪-২২।  "কুমারখালী উপজেলা ইতিহাস"। বাংলাদেশ জাতীয় তথ্য বাতায়ন-কুমারখালী উপজেলা। সংগ্রহের তারিখ ২০২৪-০৪-২২।
সূরা আর-রাহমান

সূরা আর রহমান (আরবি: الرحمن) মুসলমানদের ধর্মীয় গ্রন্থ কুরআনের ৫৫ তম সূরা; এর আয়াত অর্থাৎ বাক্য সংখ্যা ৭৮ এবং রূকু তথা অনুচ্ছেদ সংখ্যা ৩। সূরা আর রহমান মক্কায় অবতীর্ণ হয়েছে। এই সূরায় জ্বীন ও মানব জাতিকে উদ্দেশ্য করে বারবার প্রশ্ন করা হয়েছে, "অতএব, তোমরা তোমাদের রবের কোন কোন নিয়ামতকে অস্বীকার করবে?" এ আয়াতটি ৩১ বার রয়েছে। এই সূরার শিরোনাম, যেটি সূরার প্রথম আয়াতে বলা হয়েছে যার অর্থ “পরম দয়াময় আল্লাহ”। এ সূরার মধ্যে প্রথম থেকে শেষ পর্যন্ত আল্লাহ তা’আলার রহমতের পরিচায়ক গুণাবলী ও তার বাস্তব ফলাফলের উল্লেখ করা হয়েছে। অন্যান্য সূরার মত এটিও (সূরা তওবা ব্যতীত) "বিসমিল্লাহির রাহমানির রাহীম" (পরম করুণাময় অসীম দয়ালু আল্লাহর নামে শুরু করছি) দিয়ে শুরু করা হয়েছে। সূরা আর-রাহমান মক্কায় অবতীর্ণ। তবে মদীনায় অবতীর্ণ বলেও অভিমত পাওয়া যায় যার সূত্র আব্দুল্লাহ ইবনে আব্বাস, ইক্বরিমাহ এবং ক্বাতাদাহ। কিন্তু তাদেরই সূত্রে কথিত আছে যে এ সূরা মক্কায় অবতীর্ণ। অন্যান্য নির্ভরযোগ্য বিভিন্ন হাদীসের ভিত্তিতে কুরতুবী সূরা আর রাহমানকে মক্কায় অবতীর্ণ হওয়ার পক্ষে সিদ্ধান্ত দিয়েছেন। জিনদের উপস্থিতিতে রাসুল কর্তৃক এ সূরা আবৃত্তির ঘটনা মক্কায়ই ঘটেছিল। পূর্ববর্তী সূরা ক্বামারে আল্লাহর অবাধ্যতার শাস্তিতে হিসাবে পৃথিবীতে গযব নাজিলের ইাতহাস বর্ণনা করে “ফা কাইফা কা-না য়াযাবি ওয়া নুযুর” বাক্যের মাধ্যমে মানুষকে সতর্ক করা হয়েছে। অতঃপর ঈমান ও আনুগত্যকে উৎসহিত করার লক্ষ্যে বলা হয়েছে “ওয়া লাক্বাদ ইয়াসসারনার ক্কুর’আন”। এর বিপরীতে সূরা আর-রাহমানে আল্লাহপাকের ইহলোকিক ও পারলোকিক অবদানসমূহের কিছু কিছু উল্লেখ করা হয়েছে। সূরা হিযর-এরও আগে এটি মক্কায় অবতীর্ণ হয়েছিল। নবুয়তের ১০ম বৎসরে জ্বিনদের উপস্তিতিতে সূরা আর-রাহমান রাসুল কর্তৃক আবৃত্তির কথা সূরা আহ্‌ক্বাফে উল্লিখিত রয়েছে (আয়াত ২৯-৩২)। সুতরাং সূরা আহ্‌ক্বাফেরও আগে এটি নাযিল হয়েছিল। আবদুল্লাহ ইবনে মাসঊদ ক্বাবায় মাক্বামে ইবরাহিমে দাঁড়িয়ে এ সূরা আবৃত্তি করতে থাকলে কাফিররা তাকে মুখে আঘাত করতে থাকে। তিনি আহত হতে থাকেন এবং এক পর্যায়ে আবৃত্তি বন্ধ করতে বাধ্য হন। মুহাম্মাদ কর্তৃক নবুয়াত লাভের পর মক্কার কাফেররা ইসলাম সম্পর্কে কৌতূহলী হয়। তারা আল্লাহ নামটির সঙ্গে পরিচিত ছিল। কিন্তু আল্লাহ’র অন্যান্য নাম যেমন ‘রাহমান’ সম্পর্কে অবহিত ছিল না। তারা যে সকল মূর্তির পূজা করতো সেগুলোর একাধিক নাম ছিল না। আল্লাহ’র গুণবাচক নাম ‘রাহমান’ শুনে তারা বলাবলি করতো ওয়া মা রাহমান, অর্থাৎ “রাহমান আবার কী?” এ সূরা নাজিলের মাধ্যমে আল্লাহ’র ‘রাহমান’ নামের তাৎপর্য ব্যাখ্যা করা হয়েছে। মুফতী মুহাম্মাদ শফী: তফসীরে মা’আরেফুল কোরআন, ৮ম খণ্ড, ইসলামিক ফাউণ্ডেশান বাংলাদেশ, ঢাকা। ৫ম সংস্করণ, পৃষ্ঠা ২৩৭ Sayyid Abul Ala Maududi: Tafhim al-Qur'an মুফতী মুহাম্মাদ শফী: তফসীরে মা’আরেফুল কোরআন, ৮ম খণ্ড, ইসলামিক ফাউণ্ডেশান বাংলাদেশ, ঢাকা। ৫ম সংস্করণ, পৃষ্ঠা ২৩৫-২৩৭, মুফতী মুহাম্মাদ শফী: তফসীরে মা’আরেফুল কোরআন, ৮ম খণ্ড, ইসলামিক ফাউণ্ডেশান বাংলাদেশ, ঢাকা। ৫ম সংস্করণ, পৃষ্ঠা ২৩৭-২৩৮ মিশারি রাশিদ আলাফাসি কর্তৃক সুরা আর-রাহমান আবৃত্তি ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ বাংলায় কুরআন ও হাদীস বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: আর্-রাহমান কুরআন প্রবেশদ্বার
সূরা ইয়াসীন

সূরা ইয়াসীন (আরবি ভাষায়: سورة يس‎) মুসলমানদের ধর্ম-গ্রন্থ আল-কুরআনের ৩৬ তম সূরা, এর আয়াত সংখ্যা ৮৩ এবং এর রূকুর সংখ্যা ৫। সূরাটি মক্কায় অবতীর্ণ হয়েছে। এক হাদিসে রাসূলে আকরাম(ﷺ) বলেন, এই সূরাকে কোরআনের হৃৎপিণ্ড বলা হয়। এই সূরা ইয়াসীন নামে প্রসিদ্ধ। এক হাদীসে এ সূরাকে "আয়ীমা" বলা হয়েছে এবং অপর এক হাদীসে পাওয়া যে, তওরাতে এ সূরাকে "মুয়িম্মাহ" বলে উল্লেখিত রয়েছে। এই সূরার পাঠকের নাম "শরীফ" বলে বর্ণিত আছে। আর বলা হয়েছে যে, কেয়ামতের দিন এর সুপারিশ "রবীয়া" গোত্র তুলনায় অধিকসংখ্যাক লোকের জন্য কবুল হবে। এছাড়া বিভিন্ন রেওয়ায়েতে এর নাম "মুদাফিয়াও","কাযিয়া" বলে উল্লেখ রয়েছে। সূরার প্রথম আয়াত থেকে নামকরণ করা হয়েছে। ইমাম গযযালী এর মতে, এই সূরায় কেয়ামত ও হাশরের ব্যাপারে দীর্ঘ বর্ণনা থাকার কারণে একে কুরআনের হৃৎপিণ্ড বলা হয়েছে। সবকিছুর একটা হৃৎপিণ্ড আছে, এখান থেকে হৃদপিন্ডের ধারনাটি আসে এবং সূরা ইয়াসীন কোরআনের হৃৎপিণ্ড। বলা হয়, "হৃৎপিণ্ড" এর অর্থ অনেক পাণ্ডিত্যপূর্ণ আলোচনার ভিত্তিতে করা হয়েছে। এটা কোরাআনের অপরিহার্য বিষয়বস্তুর প্রদর্শন করে, যেমন আল্লাহর সার্বভৌমত্ব; আল্লাহর সীমাহীন ক্ষমতার উদাহরণস্বরূপ হিসেবে তার সৃষ্টি, জান্নাত; বহু-ঈশ্বরবাদী এবং অবিশ্বাসীদের জন্য পুনরুত্থানের পরে তার চরম শাস্তি, এবং অবিশ্বাসীদের বিরুদ্ধে বিশ্বাসীদের সংগ্রাম; এবং অন্যদের মধ্যে মুমিনরা যে সঠিক পথের উপর ছিল তা পুনরায় নিশ্চিত করা। সূরা ইয়াসীন তার প্রাণবস্ত এবং ছন্দযুক্ত আয়াতের সাথে একটি কার্যকর ও শক্তিশালী পদ্ধতিতে কুরআনের বার্তা প্রদর্শন করে। এই সূরা এক বার পাঠ করলে দশ বার পবিত্র কোরআন খতমের সওয়াব অর্জিত হবে। যদি কোন ব্যক্তি নিয়মিত সূরা ইয়াসীন পাঠ করে তবে তার জন্য বেহেশতের ৮টি দরজাই খোলা থাকবে। সে যে কোন দরজা দিয়ে বেহেশতে প্রবেশ করতে পারবে এবং কোন ব্যক্তি রাত্রে শোয়ার পূর্বে সূরা ইয়াসীন পাঠ করে রাত্রি যাপন করে তবে সকালে সে নিশ্পাপ অবস্থায় ঘুম হইতে জাগ্রত হবে। এমনকি শুধু পাঠ করলেই নয় এই সূরাটি শুনলেও অনেক সওয়াব। টেমপ্লেট:Ihadis মারেফুল কোরআন ওয়েব্যাক মেশিনে আর্কাইভকৃত ১৮ ডিসেম্বর ২০১০ তারিখে, লেখকঃ হযরত মাওলানা মুফতী মুহাম্মাদ শাফী' , অনুবাদঃ মাওলানা মুহিউদ্দন খান, সূরা ইয়াসীন, পৃষ্ঠা- ১১২৬। The Qur'an. A new translation by M.A.S. Abdel Haleem. Oxford University Press. 2004. Shirazi, Ayatullah Dastghaib. Heart of the Qur'an: A Commentary to al Yasin[স্থায়ীভাবে অকার্যকর সংযোগ]. Ansariyan Publications. Qum, The Islamic Republic of Iran. Sura Ya Sin. Ahlul Bayt Digital Islamic Library Project. al-islam.org Surah Ya Sin[স্থায়ীভাবে অকার্যকর সংযোগ] (Complete text in Arabic with English and French translations) Read Surat al-Yasin in arabic, english translation and transliteration Learn Surah Yaseen on MountHira.com with Arabic অডিও, Arabic text, English translation and English transliteration of the Arabic text The Noble Qur'an translation Ya-Sin with English Translation and Audio
মার্ভেল কমিক্স

মার্ভেল ওয়ার্ল্ডওয়াইড ইনকরপোরেটেড বা সংক্ষেপে মার্ভেল কমিক্স হল যুক্তরাষ্টের অন্যতম বৃহৎ কমিক্স প্রকাশনা প্রতিষ্ঠান। ২০০৯ সালে ওয়াল্ট ডিজনি কোম্পানি ৪.২৪ বিলিয়ন মার্কিন ডলার দিয়ে মার্ভেল ওয়ার্ডওয়াইড কোম্পানির নিয়ন্ত্রণকারী কোম্পানি কিনে নেয়। মারভেল কমিক ১৯৩৯ সালে টাইমলি কোম্পানি নামে এর যাত্রা শুরু করে এবং ১৯৫০ এর শুরুর দিকে এটলাস কমিক্স নামে পরিচিতী পায়। মার্ভেল কমিক্স বর্তমান রুপে প্রকাশ পায় যখন এর প্রতিষ্ঠাতা স্ট্যান লি, জ্যাক কার্বি , স্টিভ ডিকোর ফ্যান্টাস্টিক ফোর সহ অন্যান্য অতিমানবীয় (সুপারহিরো) চরিত্রগুলো সৃষ্টির করেন। মার্ভেল কমিক্স মূলত বিখ্যাত এর অতিমানবীয় চরিত্র উলভারিন, স্পাইডার-ম্যান, আয়রন ম্যান, হাল্ক, থর, ক্যাপ্টেন আমেরিকা, ক্যাপ্টেন মার্ভেল, ডেয়ারডেভিল, ব্ল্যাক প্যান্থার, ডক্টর স্ট্র‍্যাঞ্জ, ডেডপুল, গোস্ট রাইডার, পানিশার ইত্যাদি চরিত্রের জন্য । মারভেল কমিক্সের অতিমানবীয় চরিত্রগুলো মূলত মারভেল ইউনিভার্সের নামে পরিচালিত হয়। এই চরিত্রগুলো অনেকসময় বাস্তব জীবনের শহর যেমন নিউ ইয়র্ক, লস এঞ্জেলস এবং শিকাগো কে কেন্দ্র করে পরিচালিত হয়। মার্ভেল কমিকসকে ভিত্তি করে মার্ভেল সিনেম্যাটিক ইউনিভার্স তৈরি করা হয়েছে যেখানে এর জনপ্রিয় কমিক চরিত্র গুলো নিয়ে চলচ্চিত্র নির্মিত হচ্ছে । SECInfo.com: "Marvel Entertainment/Inc. 10-K for 12/31/07" ওয়েব্যাক মেশিনে আর্কাইভকৃত ৫ সেপ্টেম্বর ২০০৯ তারিখে, filed February 28, 2008 "স্ট্যান লী: মার্ভেল কমিক্স এর সাফল্যের নায়ক!"। টুনস ম্যাগ। সংগ্রহের তারিখ ২০১৯-০৯-১৪।
হোর্হে ভালদানো

হোর্হে অ্যালবের্তো ফ্রান্সিস্কো ভ্যালদানো ক্যাস্তেয়ানোস (স্পেনীয়: Jorge Alberto Francisco Valdano Castellanos) (জন্ম ৪ অক্টোবর ১৯৫৫) হলেন একজন প্রাক্তন আর্জেন্টিনীয় ফুটবলার, কোচ এবং স্পেনীয় ক্লাব রিয়াল মাদ্রিদের প্রাক্তন জেনারেল ম্যানেজার। তিনি সান্তা ফে প্রদেশের লাস পারেজাসে জন্ম গ্রহণ করেন। তাকে "ফুটবলের দার্শনিক'' বলে ডাকা হয়। ভ্যালদানোকে অনেক সময় ফুটবলের প্রদর্শক নামে ডাকা হয়। মেক্সিকোতে ১৯৮৬ ফিফা বিশ্বকাপ জয়ী আর্জেন্টিনা দলের সদস্য ছিলেন তিনি। প্রতিযোগিতার ফাইনাল খেলায় পশ্চিম জার্মানির বিপক্ষে আর্জেন্টিনার হয়ে তিনি দ্বিতীয় গোলটি করেন, যেখানে আর্জেন্টিনা ৩–২ গোলের ব্যবধানে জয় লাভ করে। ভ্যালদানো স্পেনীয় ক্লাব রিয়াল মাদ্রিদের হয়ে খেলেছেন এবং পরবর্তীতে তিনি ক্লাবটির খেলাধুলা বিষয়ক পরিচালক হিসেবে দায়িত্ব পালন করেন। "Jorge Valdano - Player profile"। www.transfermarkt.com (ইংরেজি ভাষায়)। সংগ্রহের তারিখ ২০২৩-০৮-১৬।  Gorris, Lothar; Hüetlin, Thomas (৩০ জুন ২০০৬)। "Interview with Football Philosopher Jorge Valdano: "The Pitch Is a Jungle""। Spiegel। সংগ্রহের তারিখ ৬ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Q & A with Valdano – বিবিসি স্পোর্ট
কাম্প দে লা ইন্দাস্ত্রিয়া

ক্যাম্প দি লা ইন্দাস্ত্রিয়া (কাতালান উচ্চারণ: [ˈkam də ɫə inˈdustɾiə]) ছিল একটি স্টেডিয়াম, যার অবস্থান স্পেনের কাতালোনিয়া রাজ্যের রাজধানী বার্সেলোনায়। ফুটবল ক্লাব বার্সেলোনার প্রথম হোম স্টেডিয়াম হিসেবে এটি ব্যবহৃত হয়। ১৯২২ সালে তারা এই মাঠটি ছেড়ে দেয় এবং ক্যাম্প দি লেস কোর্তসকে নিজেদের হোম স্টেডিয়াম হিসেবে ব্যবহার করতে শুরু করে। এই স্টেডিয়ামটির দর্শক ধারণ ক্ষমতা ছিল মাত্র ৬,০০০। স্টেডিয়ামের ইতিহাস